কলকাতা ফুটবল লিগ
কলকাতা ফুটবল লিগ ভারতের তথা এশিয়ার প্রাচীনতম ফুটবল লিগ। এই লিগে প্রধানত কলকাতা এবং তার পারিপার্শ্বিক অঞ্চলের দলগুলো অংশ নেয়। বর্তমানে কলকাতা লিগ ৭টি ডিভিশনে বিভক্ত। পৃষ্ঠপোষকতা জনিত কারণে এটি বর্তমানে কলকাতা ফুটবল লিগ নামে পরিচিত। ১৫৭ টি দলের এই লিগের পরিচালনা করে ভারতীয় ফুটবল অ্যাসোসিয়েশন, পশ্চিমবঙ্গ । ১৮৯৮ সালে শুরু হওয়া এই লিগ এশিয়ার সবথেকে প্রাচীন এবং বিশ্বের অন্যতম প্রাচীন ফুটবল লিগ। এই লিগে মোটামুটিভাবে আইএফএ-র নথিভুক্ত ৮৫০০ খেলোয়াড় প্রত্যেক বছর অংশ নেয়।